nahid-hub/BLUGE-bengali-wikipedia-section-title-prediction huggingface dataset:
মধ্য কলকাতা হল শহরের প্রধান বাণিজ্য কেন্দ্র। বিনয়-বাদল-দীনেশ বাগ (বিবাদীবাগ; পূর্বতন নাম ডালহৌসি স্কোয়ার), এসপ্ল্যানেড, স্ট্র্যান্ড রোড, চৌরঙ্গি, বড়বাজার, কলেজ স্ট্রিট (বইয়ের বাজারের জন্য ‘বইপাড়া’ নামেও পরিচিত), শিয়ালদহ, তালতলা, জানবাজার, বউবাজার, এন্টালি, চাঁদনি চক, ধর্মতলা, টেরিটি বাজার, বো ব্যারাকস, মল্লিকবাজার , পার্কসার্কাস , বাবুঘাট প্রভৃতি এলাকা মধ্য কলকাতার অন্তর্ভুক্ত। পশ্চিমবঙ্গ রাজ্য সচীবালয়, জেনারেল পোস্ট অফিস, ভারতীয় রিজার্ভ ব্যাংক, উচ্চ আদালত, লালবাজার পুলিশ সদর দফতর সহ একাধিক সরকারি ও বেসরকারি কার্যালয় এখানেই অবস্থিত। এই এলাকার কিছুদূরে মাদার টেরিজা সরণির (পূর্বতন নাম পার্ক স্ট্রিট) দক্ষিণে আরেকটি বাণিজ্য কেন্দ্র রয়েছে। অবনীন্দ্রনাথ ঠাকুর সরণি (পূর্বতন নাম ক্যামাক মার্গ), ড. মার্টিন লুথার কিং সরণি (পূর্বতন নাম উড মার্গ ), ড. উপেন্দ্রনাথ ব্রহ্মচারী সরণি (পূর্বতন নাম লডন মার্গ ), শেকসপিয়র সরণি (পূর্বতন নাম থিয়েটার রোড), আচার্য জগদীশচন্দ্র বসু মার্গ সন্নিহিত এলাকাগুলি এই বাণিজ্য কেন্দ্রের অন্তর্গত। মধ্য কলকাতায় শহরের ঠিক কেন্দ্রস্থলে অবস্থিত ময়দান হল একটি বিশাল মাঠ। এই মাঠটি "কলকাতার ফুসফুস" নামে পরিচিত। এখানে বিভিন্ন ক্রীড়ানুষ্ঠান ও জনসভার আয়োজন করা হয়। ময়দানের দক্ষিণ প্রান্তে ভিক্টোরিয়া স্মৃতি সৌধ ও কলকাতা দৌড় পরিধি অবস্থিত। হুগলি নদীর তীরে স্ট্র্যান্ড রোডের ধারে অবস্থিত মিলেনিয়াম পার্ক কলকাতার একটি বিখ্যাত উদ্যান। ময়দানের পশ্চিম প্রান্তে অবস্থিত ফোর্ট উইলিয়াম ভারতীয় সেনাবাহিনীর পূর্ব সচীবের সদর দফতর। এই দুর্গটি এবং সন্নিহিত এলাকা সেনাবাহিনীর অধিকাররভুক্ত।

সঠিক অনুচ্ছেদ শিরোনাম কোনটি?
titleA. জলবায়ু
titleB. সংসদীয় ক্ষেত্র
titleC. সড়ক পরিবহণ
titleD. মধ্য কলকাতা
উত্তর: titleD
সোলায়মান প্রায় ৩০টির মতো মঞ্চ নাটকে অভিনয় করেছেন। তার কিছু উল্লেখযোগ্য নাটক হলো ইলেকশন ক্যারিকেচার, ইঙ্গিত, গণি মিয়ার একদিন, এই দেশে এই বেশে, কোর্ট মার্শাল, গোলাপজান যা এই দেশের সামাজিক বৈষম্যকে প্রতিফলিত করেছে। তিনি বাংলাদেশের গ্রামীণ পটভূমিতে আলোকপাত করেছেন তার আমিনা সুন্দরী, সোনাই কন্যার পালা এবং আলাল দুলালের পালা নামক নাটকগুলোতে। সোলায়মান কিছু বছর আমেরিকাতে কাটিয়েছেন এবং তিনি সেখানে কিছু বাংলা মঞ্চ নাটকে অভিনয়ও করেছেন। তিনি তার একটি নাটককে নিউইয়র্কের অফ অফ ব্রডওয়েতে মঞ্চস্থ করতে সক্ষম হন। গ্রুপ থিয়েটার ফেডারেশানের সেক্রেটারি জেনারেল হিসেবে তিনি দুইবার নির্বাচিত হয়েছিলেন। তার সব কাজ কর্ম তার সহযাত্রী অনেকেই মেনে নেয়নি। তারা এস এম সোলায়মানকে এড়িয়ে চলতেন। তাই তিনি নিজেকে অনেকটা অভিমান বশত গুটিয়ে নিয়েছিলেন শেষের দিকে। তিনি বাংলাদেশের প্রতিটি রাজনৈতিক সংকটের সময় ছিলেন প্রথম কাতারের অংশগ্রহণকারী।

সঠিক অনুচ্ছেদ শিরোনাম কোনটি?
titleA. মৃত্যু
titleB. সঙ্গীত
titleC. কর্মজীবন
titleD. উৎসব
উত্তর: titleC
কাঠের নোলা কাঠ বা গাছের হতে প্রাপ্ত দ্রব্যাদি দিয়ে তৈরি হয়। এবং উপরের স্তরটি উজ্জ্বল রঙের ভেজিটেবল ডাই দিয়ে রঙিন করা থাকতে পারে। এই ধরনের খেলনা সাধারণত খরগোস, গিনিপিগ এবং কুকুরের বেশ পছন্দের। বাছাইকৃত গাছের কাঠ হতে তৈরি ও প্রক্রিয়াজাত করা থাকে বিধায়, যারা জানেন না কি ধরনের গাছের কাঠ দেয়া উচিত তাদের জন্য এটি বেশ সহজ সমাধান।

বাচ্চা কুকুরকে হাড্ডি দিলে যদি সেটির কারণে নিয়ন্ত্রণ হারিয়ে তারা নিজেদের আহত করে তাহলে একটি মোটা ও শুকনো কাঠের টুকরো গোশতের সাথে পানি দিয়ে অনেকক্ষণ সিদ্ধ করে তারপর তা রোদে শুকিয়ে, কুকুরকে দেয়া যেতে পারে। তাতে তার দাঁত, চোয়াল ও মাড়ী মজবুত হবে এবং পরবর্তীতে শক্ত কিছু দিলে আহত হবে না। এছাড়াও সাধারণ কাঠের টুকরো বা গাছের ডাল কেটে দেয়া যায়। তবে কামড় দেয়াতে স্বাদ মুখে কাগবে বলে সব ধরনের গাছের ডাল দিয়ে খেলবে না। সে যদি তা দিয়ে না খেলে তাহলে সরিয়ে ফেললেই হবে।

সঠিক অনুচ্ছেদ শিরোনাম কোনটি?
titleA. কাগজ
titleB. কাঠ
titleC. খনিজ
titleD. নোলা এর ব্যাপারে সতর্কতা
উত্তর: titleB
ডাইনোসরেরা যে পাখিদের পূর্বপুরুষ হতে পারে এ'কথা প্রথম বলেন টমাস হেনরি হাক্সলি, ১৮৬৮ খ্রিষ্টাব্দে। বিংশ শতাব্দীর শুরুতে জেরার্ড হাইলমানের গবেষণার পর এই ধারণার পরিবর্তে ডাইনোসর ও পাখিদেরকে সাধারণ থেকোডন্ট-দের আলাদা আলাদা বংশধর বলে চিহ্নিত করা হয়। এর প্রমাণ হিসেবে ডাইনোসরদের জীবাশ্মে 'কন্ঠাস্থির অনুপস্থিতির' নিদর্শন দেওয়া হত । কিন্তু পরবর্তী অনুসন্ধান প্রমাণ করে যে ডাইনোসরদের কন্ঠাস্থি প্রকৃতপক্ষে অনুপস্থিত নয়; পাখিদের মতোই তাদের দু'টি কন্ঠাস্থি জুড়ে গিয়ে ফারকুলা নামক একক হাড় হিসেবে অবস্থান করে। "ওভির‍্যাপ্টর"-এর জীবাশ্মে এর আগে ১৯২৪ খ্রিঃ এই হাড়ের খোঁজ পাওয়া গিয়েছিল, কিন্ত বিজ্ঞানীরা তখন সেটাকে আন্তঃকন্ঠাস্থি মনে করেছিলেন। ১৯৭০ এর দশকে বিজ্ঞানী জন অস্ট্রম ডাইনোসর থেকে পাখির উৎপত্তির মতবাদের পুনঃপ্রতিষ্ঠা করেন, এবং পরবর্তীকালে ক্ল্যাডিস্টিক বিশ্লেষণের বহুল প্রচলন ও প্রচুর থেরোপড ও আদিম পাখির জীবাশ্মের আবিষ্কারের সাথে সাথে মতটি অধিক গুরুত্ব পেতে থাকে। এই প্রসঙ্গে বিশেষভাবে উল্লেখযোগ্য য়িক্সিয়ান প্রস্তরক্ষেত্র, যেখান থেকে বহুসংখ্যক আদিম পাখি ও থেরোপডের জীবাশ্ম পাওয়া গেছে, অনেক ক্ষেত্রে কোনো না কোনো পালক সমেত। পাখিদের সাথে থেরোপড ডাইনোসরদের শারীরস্থানিক বৈশিষ্ট্যের মিলের সংখ্যা একশোরও বেশি, আর ঐ ডাইনোসরদেরকেই এখন বিবর্তনের ধারায় পাখিদের নিকটতম জ্ঞাতি বলে মনে করা হয়। সিলুরোসরদের অন্তর্গত ম্যানির‍্যাপ্টোরা বিভাগটি পাখিদের নিকটতম। অ্যালান ফেদুচ্চিয়া, ল্যারি মার্টিন ও মুষ্টিমেয় অপর কয়েকজন বিজ্ঞানী বিকল্প বিবর্তনীয় ধারার প্রস্তাব করেছেন। এগুলোর মধ্যে পড়ে হাইলমানের প্রাথমিক আর্কোসর মতবাদের পুনর্নবীকরণ এবং ম্যানির‍্যাপ্টোরাদেরকে পাখিদের পূর্বপুরুষ হিসেবে মেনে নিয়েও তাদের ডাইনোসরদের থেকে আলাদা করে দেখা। এই শেষোক্ত মতবাদে ডাইনোসরদের সাথে ম্যানির‍্যাপ্টোরার মিলটি অভিসারী বিবর্তনের নমুনা হিসেবে গণ্য করা হয়।

সঠিক অনুচ্ছেদ শিরোনাম কোনটি?
titleA. ডেকান ট্র্যাপ
titleB. প্যালিওসিনে সম্ভাব্য ধারাবাহিকতা
titleC. বৃহত্তম ও ক্ষুদ্রতম
titleD. পাখির উৎপত্তি
উত্তর: titleD
জোহেন্সবার্গে প্রথম টেস্ট খেলায় অংশগ্রহণ করেন জোন্স। প্রথম ইনিংসে বোয়েতা ডিপেনারের উইকেট পান। এরপর দ্বিতীয় ইনিংসে ৪/৩৯ লাভ করেন। তন্মধ্যে, জ্যাকুয়েস ক্যালিসকে ৬১ রানে সাজঘরে ফিরিয়ে দেন তিনি। খেলায় ইংল্যান্ড দল ৭ উইকেটে জয় পায়। প্রথম ইনিংসে তিনি ২৪ রান তুলেছিলেন। ডারবানের কিংসমিডে অনুষ্ঠিত দ্বিতীয় টেস্টে ইংল্যান্ডের প্রথম ইনিংসে ২১ রান তুলেন। খেলায় তিনি ২/১১৭ বোলিং পরিসংখ্যান দাঁড় করান। খেলাটি ড্রয়ে পরিণত হয়। নিউল্যান্ডসের তৃতীয় টেস্টে খেলায় তিনি ৩/৮৪ পান। চতুর্থ টেস্টে তার স্থলাভিষিক্ত হন জেমস অ্যান্ডারসন। ঐ টেস্ট ইংল্যান্ড জয় পায় ও চূড়ান্ত টেস্টে তাকে অন্তর্ভূক্ত করে। গটেংয়ের সেঞ্চুরিয়নের সুপারস্পোর্ট পার্কে অনুষ্ঠিত ঐ টেস্টে মাত্র ৪৭ রানের বিনিময়ে ৪ উইকেট তুলে নেন। তবে দ্বিতীয় ইনিংসে মাত্র এক উইকেট দখল করেন। খেলাটি ড্র হলেও ইংল্যান্ড ২-১ ব্যবধানে সিরিজ জয় করে।

সঠিক অনুচ্ছেদ শিরোনাম কোনটি?
titleA. দক্ষিণ আফ্রিকা সফর
titleB. আঘাতপ্রাপ্তি
titleC. আন্তর্জাতিক ক্রিকেট
titleD. ক্যারিবীয়া সফর
উত্তর: titleA
ইয়র্কশায়ারের ক্লেকহিটন এলাকায় উইল্ফ বারবারের জন্ম। ১৯২৬ সালে ২৫ বছরে পদার্পণ ঘটার পূর্ব-পর্যন্ত ইয়র্কশায়ার দ্বিতীয় একাদশের সদস্যরূপে খেলার সুযোগ পাননি। ঐ বছর ৬০০ রান তুলেন তিনি। ৪০ গড়ে সংগৃহীত ঐ রান সংগ্রহকালীন একটি শতরানের ইনিংস খেলেছিলেন। একই মৌসুমে ইয়র্কশায়ারের সদস্যরূপে প্রথম-শ্রেণীর ক্রিকেটে অভিষেক ঘটে তার। ওরচেস্টারশায়ারের বিপক্ষে অনুষ্ঠিত ঐ খেলায় অবশ্য কোন ইনিংসেই ব্যাট হাতে মাঠে নামার সৌভাগ্য হয়নি তার। কিন্তু শক্তিধর ইয়র্কশায়ারের সমৃদ্ধ ব্যাটিংয়ের কল্যাণে খুব সহজেই জয়ের সন্ধান পেয়েছিল। পরের মৌসুমে তিন খেলায় অংশগ্রহণের সুযোগ পান। সর্বোচ্চ রান তুলেন ১৮।

পরবর্তীতে কয়েকবছর অনেক ব্যাটসম্যানের প্রাচুর্যতার কারণে ইয়র্কশায়ার দলে নিয়মিত স্থানে লাভের জন্যে তাকে অনেক চড়াই উৎরাই পার করতে হয়। ১৯২৮ সালে উইল্ফ বারবার ১৬ খেলায় অংশ নিয়েছিলেন। অধিকাংশক্ষেত্রেই অন্যান্য ব্যাটসম্যানের প্রতিনিধিত্বমূলক খেলায় অংশ গ্রহণের প্রেক্ষিতে শূন্যতা পূরণে তাকে খেলানো হয়েছিল। তন্মধ্যে, ১৯২৮ সালে ইংল্যান্ডে সফররত ওয়েস্ট ইন্ডিয়ান একাদশের বিপক্ষে ৯৮ রানের মূল্যবান ইনিংস উপহার দিয়েছিলেন। এটিই তার প্রথম অর্ধ-শতরানের ইনিংস ছিল। এরপর তিনি আরও দুইটি অর্ধ-শতরান সংগ্রহ করেছিলেন। পরবর্তীতে ১৯২৯ সালে ইংল্যান্ডে সফররত দক্ষিণ আফ্রিকা একাদশের বিপক্ষে প্রথমবারের মতো শতরানের ইনিংস খেলেন। ১০৮ রানের ইনিংস খেলেন তিনি। দলীয় সংগ্রহ ৩৩৫ হলেও অন্য কোন ব্যাটসম্যানই অর্ধ-শতরানের ইনিংস খেলতে পারেননি। এ পর্যায়ে সর্বমোট ২২ খেলায় অংশ নিয়ে ৩০.৬০ গড়ে ৮৫৭ রান তুলেছিলেন তিনি। তন্মধ্যে, গ্ল্যামারগনের বিপক্ষে নিজস্ব দ্বিতীয় সেঞ্চুরি হাঁকিয়েছিলেন। তাসত্ত্বেও, পরবর্তী দুই মৌসুমে দলে আসা-যাওয়ার পালায় থাকতে হয়েছিল তাকে। এ দুই মৌসুমের কোনটিতেই ২০ খেলায় অংশগ্রহণ করেননি কিংবা ৫০০ রান তুলতে পারেননি। কেবলমাত্র চারবার অর্ধ-শতরানের ইনিংস খেলতে সক্ষম হয়েছিলেন উইল্ফ বারবার।

১৯৩২ সালে ইয়র্কশায়ারের দীর্ঘদিনের নিয়মিত খেলোয়াড় ও উদ্বোধনী ব্যাটসম্যান পার্সি হোমস অসুস্থতার কবলে পড়লে খেলার সুযোগ পান তিনি। ব্যাটিংয়ের শূন্যতা পূরণে বারবারকে নিয়মিতভাবে খেলতে দেখা যায়। দলের স্থান নিশ্চিত করতে সুযোগের সদ্ব্যবহার করেন। ২৫.৬৪ গড়ে ঠিক ১,০০০ রান তুলেন। এক মৌসুমে এটিই তার প্রথম চার অঙ্কের রান ছিল। ইয়র্কশায়ারের ব্যাটিং গড়ে পঞ্চম স্থান দখল করেন। প্রথমবারের মতো এটিই তার শীর্ষস্থান অধিকার ছিল। এছাড়াও প্রথমবারের মতো পূর্ণাঙ্গ মৌসুম খেলে ইয়র্কশায়ারের কাউন্টি চ্যাম্পিয়নশীপের শিরোপা জয়ে প্রভূতঃ ভূমিকায় রাখেন।

এ সফলতা লাভের পর উইল্ফ বারবারের খেলায় ক্রমাগত উত্তরণ ঘটতে থাকে। রান সংগ্রহের পাশাপাশি ব্যাটিং গড় বৃদ্ধি পায়। ১৯৩৩ ও ১৯৩৫ সালে কাউন্টি চ্যাম্পিয়নশীপের দুইবার ইয়র্কশায়ারের শিরোপা লাভে ভূমিকা রাখেন। ১৯৩৩ সালে ৩৩.৯৩ গড়ে ১৫৯৫ ও ১৯৩৪ সালে ৪০.১৪ গড়ে ১৯২৭ রান তুলেন। উভয় মৌসুমেই তিনি ইয়র্কশায়ারের গড়ে চতুর্থ স্থানে ছিলেন। পরিসংখ্যানগতভাবে পরের বছর নিজস্ব সেরা মৌসুম অতিবাহিত করেন তিনি। ১৯৩৫ সালে রান সংগ্রহ ও গড়ের দিক দিয়ে ব্যক্তিগত সেরা নৈপুণ্য দেখান। সমগ্র খেলোয়াড়ী জীবনে একবারই দুই হাজার রানের কোটা স্পর্শ করেন। ৪২.০৯ গড়ে ২১.৪৭ রান তুলেছিলেন তিনি। এরফলে, ইয়র্কশায়ারের রান গড়ের দিকে দিয়ে চতুর্থ স্থানে অধিকার করেন। ফলশ্রুতিতে, লর্ডসে প্লেয়ার্সের সদস্যরূপে খেলার জন্যে মনোনীত হন তিনি। সমগ্র খেলোয়াড়ী জীবনে একবারই এ সুযোগ পান। জেন্টলম্যানের বিপক্ষে তিনি ৬১ ও অপরাজিত ১৮ রান সংগ্রহ করেছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. অর্জনসমূহ
titleD. কাউন্টি ক্রিকেট
উত্তর: titleD
ভারতে রেল পরিষেবার সূত্রপাত হয় ১৮৫৩ সালে। বর্তমানে রেল মন্ত্রকের তত্ত্বাবধানে সরকারি সংস্থা ভারতীয় রেল এই পরিষেবা প্রদান করে থাকে। ভারতীয় রেল দেশের একটি অত্যন্ত গুরুত্বপূর্ণ পরিবহন ব্যবস্থা। দৈনিক এক কোটি আশি লক্ষ যাত্রী ও কুড়ি লক্ষ টন পণ্য পরিবহনকারী এই পরিষেবা বিশ্বের বৃহত্তম ও ব্যস্ততম রেল পরিষেবাগুলির অন্যতম। ১৯৪৭ সালে ভারতে ৪২টি রেল ব্যবস্থার অস্তিত্ব ছিল। ১৯৫১ সালে এই সকল রেল ব্যবস্থাকে রাষ্ট্রায়ত্ত্ব করে একক সংস্থায় পরিণত করা হয়। ফলে ভারতীয় রেল বিশ্বের পরিণত হয় বিশ্বের অন্যতম বৃহৎ রেল পরিবহন ব্যবস্থায়। বর্তমানে ভারতীয় রেল ষোলোটি অঞ্চল বা জোনে বিভক্ত। এই অঞ্চলগুলি আবার ৬৭টি বিভাগে বিভক্ত। প্রত্যেক বিভাগের একটি বিভাগীয় সদরও রয়েছে। রেল নেটওয়ার্ক দেশের দৈর্ঘ্য ও প্রস্থ বরাবর প্রসারিত। ভারতে রেলপথে মোট দৈর্ঘ্য ৬৩,৪৬৫ কিলোমিটার। এই পথে স্টেশনের মোট সংখ্যা ৬,৯০৯। ভারতীয় রেলের কর্মীসংখ্যা এক লক্ষ চল্লিশ হাজার। এই সংস্থা বিশ্বের বৃহত্তম বাণিজ্যিক বা উপযোগমূলক কর্মীনিয়োগকারী সংস্থা। রোলিং স্টক হিসেবে ভারতীয় রেল ২ লক্ষ পণ্যবাহী ওয়াগন, ৫০,০০০ কোচ ও ৮,০০০ রেল ইঞ্জিনের মালিক। এছাড়াও এই সংস্থার নিজস্ব রেল ইঞ্জিন ও কোচ উৎপাদন ব্যবস্থাও রয়েছে। দূরপাল্লা ও শহরতলি – উভয়প্রকার রেল পরিবহন ব্যবস্থাতেই ব্রড, মিটার ও ন্যারো গেজের মাল্টি-গেজ রেল পরিবহন ব্যবস্থা লক্ষিত হয়। বর্তমানে প্রজেক্ট ইউনিগেজ নামে এক প্রকল্পের অধীনে দেশের ১৪,৪০৬ কিলোমিটার ন্যারোগেজ রেলপথকে ব্রডগেজে পরিবর্তিত করার কাজ চলছে।

বিশ্বের দ্বিতীয় উচ্চতম রেলপথ কাশ্মীর রেলের প্রথম পর্যায়ের কাজ শেষ হয়েছে ২০০৯ সালে। দেশে দ্রুতগতিসম্পন্ন রেল ব্যবস্থা প্রবর্তনের প্রস্তাবনাও রাখা হয়েছে। মুম্বই শহরের সঙ্গে জাতীয় রাজধানী নতুন দিল্লিকে যুক্ত করার জন্য মুম্বইতে ম্যাগলেভ ট্র্যাক বসানোর প্রস্তাবও দেওয়া হয়েছে। মুম্বই ম্যাগলেভ নামে পরিচিত এই ট্র্যাকটি মহারাষ্ট্রের অন্যান্য অংশকেও সংযুক্ত করবে। অপর একটি প্রস্তাবনা হল জাপানের সিঙ্কানসেনের অনুরূপে ভারতেও দ্রুতগতির রেল পরিষেবা প্রবর্তন।

১৯৯৯ সালে কোঙ্কণ রেল নিগম মহারাষ্ট্রের কোলাড ও গোয়ার ভেরনার মধ্যবর্তী অংশে "রোল অন রোল অফ" (আরওআরও) নামে একটি অভূতপূর্ব রোড-রেল যৌথব্যবস্থা চালু করে। ২০০৪ সালে এই পরিষেবা কর্ণাটকের সুরাথকল পর্যন্ত পরিবর্ধিত করা হয়। এই ধরনের পরিষেবা ভারতে প্রথম। এই পরিষেবায় ফ্ল্যাটবেড ট্রেলারে ট্রাক পরিবাহিত হয়। পরিষেবাটি ব্যাপক জনপ্রিয়তা অর্জন করেছে। ২০০২ সাল পর্যন্ত ১,১০,০০০ ট্রাক পরিবহন করে নিগম মোট ৭৪ কোটি টাকা মুনাফা অর্জন করেছে।

সঠিক অনুচ্ছেদ শিরোনাম কোনটি?
titleA. সাইকেল রিকশা
titleB. রেল
titleC. আন্তর্জাতিক রেল পরিবহণ
titleD. সড়কপথ
উত্তর: titleB
পরিসংখ্যান ব্যবস্থার অনুন্নতির কারণে রাশিয়ার হতাহতের সংখ্যা নির্ণয় করা অত্যন্ত দুঃসাধ্য।

কর্নিশের মতে নিহত রুশ সৈন্যের সংখ্যা ২০,০৬,০০০ জন, (যার মধ্যে, ৭,০০,০০০ যুদ্ধে নিহত, ৯,৭০,০০০ ক্ষত থেকে নিহত, ১,৫৫,০০০ রোগাক্রান্ত হয়ে মৃত, এবং ১,৮১,০০০ যুদ্ধবন্দী অবস্থায় মৃত)। রাশিয়ার হতাহতের এই সংখ্যা অনেকটা ব্রিটিশ হতাহতের সংখ্যার সাথে মিলে যায়, যাদের ১৫ থেকে ৪৯ বছর বয়সের মোট পুরুষ জনসংখ্যার ৫ শতাংশ যুদ্ধে নিহত হয়। তাঁর মতে, প্রথম দুই বছরে বেসামরিক হতাহতের সংখ্যা আনুমানিক ৫ থেকে ৬ লক্ষ, যা গণনা করা সম্ভব হয়নি। সর্বমোট বেসামরিক মৃত্যুর সংখ্যা ১৫ লক্ষাধিক হওয়া "অসম্ভব নয়"। বন্দী করা হয় প্রায় ৫০ লক্ষ পুরুষ নাগরিককে, যার অধিকাংশই বন্দী হয় ১৯১৫ সালে।

রাশিয়া যখন যুদ্ধে ইস্তফা দেয়, জার্মানি ও অস্ট্রিয়ার হাতে তাদের প্রায় ২৫,০০,০০০ যুদ্ধবন্দী আটক ছিল। যা ব্রিটেন, ফ্রান্স ও জার্মানির মিলিত যুদ্ধবন্দীর সংখ্যাকেও (১৮,৮০,০০০) ছাড়িয়ে যায়। অস্ট্রো-হাঙ্গেরীয় বাহিনীর প্রায় ২২,০০,০০০ সৈন্য বন্দী হয়, যুদ্ধবন্দীর সংখ্যায় তারাই একমাত্র রুশদের কাছাকাছি ছিল।

সঠিক অনুচ্ছেদ শিরোনাম কোনটি?
titleA. ১৯১৮
titleB. পোল্যান্ড
titleC. প্রচারণা ও রটনা
titleD. হতাহতের সংখ্যা
উত্তর: titleD
নীট ফসলী জমি ১৮৩৯০ হেক্টর, মোট ফসলী জমি ৩৯১০৩ হেক্টর, এক ফসলী জমি ৪৪২৯ হেক্টর, দুই ফসলী জমি ১০৭০২ হেক্টর, তিন ফসলী জমি ২০৪৩ হেক্টর, গভীর নলকূপ ১২৩টি, অ-গভীর নলকূপ ২৪২৩টি, শক্তি চালিত পাম্প ৪৮৮টি, বস্নক সংখ্যা ৫৪টি, বাৎসরিক খাদ্য চাহিদা ৭৮২৬৭ মে.টন, নলকূপের সংখ্যা ৪২৭৬টি।
পুকুরের সংখ্যা ৩৭৯৬টি, মৎস্য বীজ উৎপাদন খামার বেসরকারী ০৬টি, বাৎসরিক মৎস্য চাহিদা ৬,১৮০ মে.টন, বাৎসরিক মৎস্য উৎপাদন ৫,৫১৩ মে.টন।
উপজেলা পশু চিকিৎসা কেন্দ্র ০১টি, পশু ডাক্তারের সংখ্যা ০২ জন, কৃত্রিম প্রজনন কেন্দ্র ১৪টি, পয়েন্টের সংখ্যা ০৩টি, উন্নত মুরগীর খামারের সংখ্যা ১১টি, লেয়ার ৮০০ মুরগীর ঊর্ধ্বে ১০-৪৯টি মুরগী আছে, এরূপ খামার অসংখ্য, গবাদির পশুর খামার ২২টি, ব্রয়লার মুরগীর খামার ৯৬টি।

ভূমি ও রাজস্ব সংক্রান্ত: মৌজা ১৪৭টি, ইউনিয়ন ভূমি অফিস ১০টি, পৌর ভূমি অফিস ০১টি, মোট খাস জমি ৫৫৯৮.৮৬ একর, কৃষি ১৬৭.৩৯ একর, অকৃষি ১৫২৩.২২ একর, বন্দোবস্তযোগ্য কৃষি ১৪.৭১ একর (কৃষি), বাৎসরিক ভূমি উন্নয়ন কর (দাবি) সাধারণ= ৩৮,৬০,২৮০/- ও সংস্থা= ১,৮৮,০৪,৭৪৭/-, বাৎসরিক ভূমি উন্নয়ন কর (আদায়) সাধারণ= ২৭,৩১২/-,

সঠিক অনুচ্ছেদ শিরোনাম কোনটি?
titleA. মুক্তিযুদ্ধ
titleB. অবস্থান ও আয়তন
titleC. প্রশাসনিক এলাকা
titleD. কৃষি
উত্তর: titleD
দেহতল ও দেহঘনত্বের উচ্চ অনুপাতের জন্য এদের বিপাক ক্রিয়া অত্যন্ত দ্রুত হয়। ফলে প্রতিদিন এদের দৈহিক ওজনের ১.৫–২.০ গুণ খাবার গ্রহণ করতে হয়। এরা ইঁদুরের মতো ফসল কাটে না। এরা বিভিন্ন অমেরুদণ্ডী প্রাণী, বিশেষত পোকা-মাকড়, লার্ভা, কেঁচো, এবং বিভিন্ন ধরনের উভচর, টিকটিকি, তীক্ষ্ণদন্তী প্রাণি ভক্ষণ করে। এরা দেহের প্রায় সমান আকারের প্রাণিও শিকার করতে পারে। নরম ও পাতলা বহিঃকঙ্কালবিশিষ্ট প্রাণি এরা বেশি পছন্দ করে। তাই এরা সাধারণত পিঁপড়া খায় না। সাধারণ অবস্থায় ঘাসফড়িং এরা প্রচুর শিকার করে। বড় শিকারকে এরা মাথার কাছে কামড়ে ধরে এবং তৎক্ষণাৎ ভক্ষণ করে। কিন্তু ছোট পোকামাকড়কে বাসায় নিয়ে যায়। শুঁড়ের মতো লম্বা নাক ও স্পর্শ দিয়ে এরা আশেপাশের পরিস্থিতি টের পায়। অন্যদিকে, ছোট চোখের দৃষ্টিশক্তি খুবই দুর্বল হওয়ায় এরা শিকারের সময় দর্শনের চাইতে ঘ্রাণ ও স্পর্শানুভূতির ওপর অধিক নির্ভরশীল। ফলে এরা রাতে সহজে শিকার করতে পারে।

সঠিক অনুচ্ছেদ শিরোনাম কোনটি?
titleA. শিকারী ও অন্যান্য হুমকি
titleB. শিকার ও খাদ্যাভ্যাস
titleC. বিস্তৃতি
titleD. স্বভাব
উত্তর: titleB
তারলেজা আবাবিল লম্বায় ৫ ইঞ্চি। কিন্তু চেরা লেজের বাইরের পালকের দুদিক থেকে একটি করে সরু তারের মতো লেজ আছে আরো ৭ ইঞ্চি। স্ত্রী পাখিটি একটু ছোট। মাথার চাঁদি উজ্জ্বল বাদামী। মাথার দুই পাশ, ঘাড় এ উপরের সমস্ত পালক চকচকে ইস্পাত নীল। লম্বা ডানায় লুকানো অংশ ও লেজ গাঢ় পিঙ্গল। লেজের ঠিক মাঝের দুই জোড়া পালকে সাদা ছোপ। তলার সব পালক সাদা। ঠোঁট ও পা কালো।

সঠিক অনুচ্ছেদ শিরোনাম কোনটি?
titleA. প্রজনন
titleB. বিবরণ
titleC. স্বভাব
titleD. বিস্তৃতি
উত্তর: titleB
ডক্টর মজুমদার ১৯৩৮ খ্রিষ্টাব্দের ১১ আগস্ট ব্রিটিশ ভারতে বাংলার বর্তমান নদিয়া জেলার অন্তর্ভুক্ত কৃষ্ণনগরে জন্মগ্রহণ করেন। তিনি সীতাদেবী ও নির্লয় কান্তি মজুমদারের তিনজন পুত্রের মধ্যে একজন। তার দুই ভাই উজ্জ্বল ও মুকুল মজুমদার পড়াশোনায় ভাল ছিলেন। তিনি কৃষ্ণনগরের সিএমএস সেন্ট জনস উচ্চ বিদ্যালয়ে প্রাথমিক শিক্ষা গ্রহণ করেন এবং প্রেসিডেন্সি কলেজ ও কলকাতা বিশ্ববিদ্যালয়ে তার প্রাথমিক কলেজ শিক্ষা সম্পন্ন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষাজীবন
titleC. পুরস্কার এবং সম্মাননা
titleD. গবেষণা
উত্তর: titleB
বহুবিবাহ প্রসঙ্গে কুরআনের ৪ নং সুরার ৩ নং আয়াতে বলা হয়েছে
এখানে ("ডান হাতের অধিকারভুক্ত" মানে দাসী) একে নিজের ইচ্ছানুসারে নানাভাবে ব্যাখ্যা করা যায়। যাইহোক, এটা জানা প্রয়োজন, কুরানের এই উক্ত আয়াত কবে উচ্চারিত হয়েছিল। অর্থাৎ, আয়াত নাজিল বা সাধারণ মানুষ যখন জেনেছে, সে ঐতিহাসিক সময়ের দিক থেকে কুরানের এই আয়াতকে বর্ণনা করা উচিত। এই আয়াত প্রথম প্রকাশিত হয় উহুদের যুদ্ধের পর, সেসময় অনেক পুরুষ মারা যায়। ফলে অনেক নারী বিধবা এবং এতিম হয়ে যান। অনেকে বলেন, এই আয়াত নাজিল হওয়ার অন্যতম কারণ, নবী ও ইসলামের জন্য মৃত্যুবরণ করা স্বামী হারানো বিধবা নারী ও পিতা হারানো অনাথ সন্তানের জন্য আল্লাহ উদ্বিগ্ন হওয়ায় এই আয়াত নাজিল করেছেন। যাতে করে অনাথ সন্তান বা বিধবা নারীরা একটা আশ্রয় পায়। এখানে যৌনতা বা পুরুষ শাসিত সমাজ সংক্রান্ত কিছু নেই।

ইমাম বুখারি রহ. দ্বারা সংকলিত বুখারী শরীফে হাদিসে সুরা নিসা এর ৩ নং আয়াতটিকে ব্যাখ্যা করা হয়েছে। 

পবিএ কুরআনের সুরা নিসা ৪:২নং আয়াত দ্বারা বুঝা যাবে, এখানে বলা হয়েছে "এতীমদেরকে তাদের সম্পদ বুঝিয়ে দাও। খারাপ মালামালের সাথে ভালো মালামালের অদল-বদল করো না। আর তাদের ধন-সম্পদ নিজেদের ধন-সম্পদের সাথে সংমিশ্রিত করে তা গ্রাস করো না। নিশ্চয় এটা বড়ই মন্দ কাজ।" আয়াত ৪:৩ এর প্রথম অংশে পুরুষ অভিভাবকের দায়িত্বে থাকা এতিম নারীদের সাথে ন্যায্য ব্যবহার করতে বলা হয়েছে।

আয়াত ৪:৩ এর দ্বিতীয় অংশে বলা হয়েছে, যদি তুমি তাদের সাথে ন্যায্য ভাবে ব্যবহার করতে না পারো, তাহলে তোমার ডান হাতের অধিকারভুক্ত একজন অথবা দাসীকে বিবাহ করে, তাকে স্ত্রীর মর্যাদা দাও। এটা তোয়াকে তাদের সাথে অন্যায্য আচরণ করতে বাধা দিবে।" যদি একজন পুরুষ একের অধিক স্ত্রীর সাথে ন্যায়ভাবে আচরণ করতে না পারে, তবে তার একজনকেই বিবাহ করা উচিত। এটা সুষ্পষ্টভাবে পরিস্কার যে, এই আয়াতের প্রবর্তিত হওয়ার মুল কারণ হলো নারীদের যে ক্ষতি হয়, তা পুরন করা এখানে আধুনিক সময়ে যেভাবে ব্যাখ্যা করা হয়, সেরকম পুরুষের কোনো যৌন চাহিদা মিটানোর জন্য এই আয়াত প্রবর্তিত হয় নি।

ইসলামে বিবাহের প্রকৃতি নিয়ে পরীক্ষা নীরিক্ষা করে আরও বৃহত্তর কোরানীয় আলোচনায় বহুবিবাহ সম্পর্কিত কোরানের আয়াতগুলোকে অন্তর্ভূক্ত করলে এদেরকে বুঝতে সহজ হয়। কোরানে [৪:২১- "তোমরা কিরূপে তা গ্রহণ করতে পার, অথচ তোমাদের একজন অন্য জনের কাছে গমন এবং নারীরা তোমাদের কাছে থেকে সুদৃঢ় অঙ্গীকার গ্রহণ করেছে।"] বিবাহকে মিথাক হিসেবে বলা হয়েছে যাকে স্বামী ও স্ত্রী এর মধ্যে প্রতিষ্ঠিত একটি পবিত্র বন্ধন হিসেবে মনে করা হয়, আর কোরানের সুরা নিসা এর আয়াত নং ২১ দ্বারা এটি প্রতিষ্ঠিত। আবার এখানে বিবাহ পবিত্র বন্ধনের থেকেও বেশি কিছু। সুরা রুম এর ২১ নং আয়াতে বলা হয়েছে, "আর এক নিদর্শন এই যে, তিনি তোমাদের জন্যে তোমাদের মধ্য থেকে তোমাদের সংগিনীদের সৃষ্টি করেছেন, যাতে তোমরা তাদের কাছে শান্তিতে থাক এবং তিনি তোমাদের মধ্যে পারস্পরিক সম্প্রীতি ও দয়া সৃষ্টি করেছেন। নিশ্চয় এতে চিন্তাশীল লোকদের জন্যে নিদর্শনাবলি রয়েছে।" কোরান অনুসারে ভালোবাসা ও দয়া বিবাহের অন্যতম অংশ। যদিও কোরানে নারী ও পুরুষের ভিন্ন লৈঙ্গিক ভূমিকার কথা লেখা আছে (স্বামীকে প্রায়ই দাতা হিসেবে দেখা যায়), সুরা বাকারা এর দুই নং আয়াতে দেখা যায়, "তারা (তোমাদের স্ত্রীগণ) তোমাদের পরিচ্ছদ এবং তোমরা তাদের পরিচ্ছদ।)" তাই এটা পরিষ্কার হয় যে, ইসলামে বহুবিবাহ সম্পর্কে ধর্মগ্রন্থের ভিত্তিতে সুরা নিসা এর আয়াত নং ৩ ছাড়াও আরও অধিক আলোচনা রয়েছে।

সঠিক অনুচ্ছেদ শিরোনাম কোনটি?
titleA. নারীর আন্দোলন এবং আফ্রিকায় পরিবার আইন সংস্কার
titleB. বহুবিবাহকে নিষিদ্ধ করা দেশ
titleC. যেসব দেশ বহুবিবাহকে নিষিদ্ধ করেছে
titleD. বহুবিবাহের জন্য ধর্মীয় গ্রন্থ
উত্তর: titleD
একোস্মিথ, তাদের করা বিভিন্ন গানের কভার সংকলন প্রকাশ করেছে, যেগুলোর মধ্যে জনপ্রিয় ইংরেজ ব্যান্ড মামফোর্ড এন্ড সনস-এর জনপ্রিয় একক "আই উইল ওয়েট" , জনপ্রিয় ইংরেজ গায়িকা এলি গোল্ডিং-এর জনপ্রিয় একক "লাইটস" , জনপ্রিয় ইংরেজ গায়িকা অ্যাডল-এর জনপ্রিয় একক "সেট ফায়্যার ট্যু দ্য রেইন", এবং জনপ্রিয় মার্কিন গায়িকা রিহান্না এবং জনপ্রিয় ইংরেজ ব্যান্ড কোল্ডপ্লে-এর জনপ্রিয় একক "প্রিনসেস অব চায়না" অন্যতম ছিল। বর্তমানে ব্যান্ডদলটি তাদের বাবা "জেফেরি ডেভিড" ব্যবস্থাপনায় রয়েছে, যিনি পেশায় একজন প্রযোজক এবং গীতিকার, যিনি ব্যান্ডটির উন্নয়নে ভূমিকা রেখেছেন এর সাথে তিনি ব্যান্ডটির আত্বপ্রকাশকারী অ্যালবামটির বেশিরভাগ গানের সহ-গীতিকারের হিসেবে কাজ করেছেন। ২০১৩ সালের এপ্রিল মাসে, জনপ্রিয় মার্কিন সঙ্গীত বিষয়ক ম্যাগাজিন অল্টারনেটিভ প্রেস-এর করা "১০০ টি ব্যান্ডদল যাদের আপনার জানা প্রয়োজন" -নামক তালিকায় একোস্মিথের নাম স্থান পায়। ২০১৩ সালের ৩১শে মে, একোস্মিথ তাদের নতুন একক "কাম টুগেদার"-এর গানের ভিডিও ইউটিউব-এ প্রকাশ করে। ভিডিওটির প্রযোজক ছিলেন মার্কিন চলচ্চিত্র প্রযোজক জাস্টিন কলোমা এবং এটির দৃশ্যধারণ করা হয়েছিল মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রভাববিশিষ্ঠ
titleC. ২০০৯–১২: উদ্ভব
titleD. ব্যান্ড সদস্যবৃন্দ
উত্তর: titleC
"মূল নিবন্ধ: ফিলিপাইনের ইতিহাস (১৯৬৫-১৯৮৬)"

ম্যাকাপাগাল ১৯৬৫ সালে পুনরায় নির্বাচনের জন্য দৌড়াদৌড়ি করেছিলেন, তবে তার সাবেক দলীয় সাথী, সিনেটের রাষ্ট্রপতি ফার্দিনান্দ মার্কোস পরাজিত হয়েছিলেন, যিনি ন্যাসিওনালিস্টা পার্টিতে সরে এসেছিলেন। তার রাষ্ট্রপতিত্বের প্রথমদিকে, মার্কোস উচ্চাভিলাষী গণপূর্ত প্রকল্প শুরু করেছিলেন এবং কর আদায়কে আরও তীব্র করেছিলেন যা ১৯৭০ এর দশকে দেশকে অর্থনৈতিক সমৃদ্ধি এনেছিল। তার প্রশাসন তার পূর্বসূরীদের সম্মিলিত এবং পূর্ববর্তী প্রশাসনের চেয়ে বেশি স্কুলগুলির চেয়ে বেশি রাস্তা (প্যান-ফিলিপাইন হাইওয়ের একটি যথেষ্ট অংশ সহ) তৈরি করেছিলেন মার্কোস ১৯৬৯ সালে পুনরায় রাষ্ট্রপতি নির্বাচিত হন এবং দ্বিতীয় মেয়াদে ফিলিপাইনের প্রথম রাষ্ট্রপতি হন। মার্কোসের বিরোধীরা অবশ্য তার বিস্তৃত এজেন্ডাকে আরও বাস্তবায়নের জন্য প্রয়োজনীয় আইনকে বাধা দিয়েছে। এ কারণে, তার দ্বিতীয় মেয়াদের প্রথম দিকে আশাবাদ ফিকে হয়ে যায় এবং অর্থনৈতিক প্রবৃদ্ধি ধীর হয়ে যায়।অপরাধ ও নাগরিক অবাধ্যতা বেড়েছে। ফিলিপাইনের কমিউনিস্ট পার্টি তার এই শক্তিশালী জাতিকে ধরে রাখার প্রতিক্রিয়ায় নিউ পিপলস আর্মি গঠন করে এবং মোরো ন্যাশনাল লিবারেশন ফ্রন্ট মিন্ডানাওতে একটি স্বাধীন মুসলিম জাতির পক্ষে লড়াই চালিয়ে যায়। ১৯৭১ সালের ২১ শে আগস্ট লিবারেল পার্টির সিনেটরিয়াল স্লেটের ঘোষণাপত্র সমাবেশের সময় একটি বিস্ফোরণে মার্কোসকে হাবিয়াস কর্পাসের রিট স্থগিত করতে প্ররোচিত করে, যা জনগণের বিক্ষোভের পরে ১৯৭২ সালের ১১ ই জানুয়ারী পুনরুদ্ধার করে।

সঠিক অনুচ্ছেদ শিরোনাম কোনটি?
titleA. ক্যাবোলিয়ান (পাঙ্গাসিনান)
titleB. মার্কোসের যুগ
titleC. পোস্টকলোনিয়াল ফিলিপাইন এবং তৃতীয় প্রজাতন্ত্র (১৯৪৬-১৯৬৫)
titleD. ফিলিপাইন – আমেরিকান যুদ্ধ
উত্তর: titleB
হাবিব নুরমাগোমেডোভের জন্ম, ২০ সেপ্টেম্বর ১৯৮৮, রাশিয়ার শাসনাধীন আধুনিক ডেগেস্টান-এর প্রশাসনিক অঞ্চল টিসুমাডিন্সকি ডিসট্রাক্ট-এ অবস্থিত গ্রামে, তার শৈশবকালে রাজ্যের রাজধানী মাখামাখাচাখালা'তে চলে আসার পূর্বে সেখানেই বসবাস করেন, এর পরবর্তীকালে তার বয়োজ্যেষ্ঠকালীন সময়ে ইউক্রেন-এর রাধধানী কিয়েভ-এ চলে আসেন এবং সেখানে অতিবাহিত করেন, যেখানে তিনি কম্বাট ডাব্রোরে প্রশিক্ষন গ্রহণ করেন। তিনি তার তিন সহোদরদ্বয়ের মধ্যে দ্বিতীয়, যার মধ্যে বড় ভাই মাগোমেড এবং বোন আমিনা সমেত। তার বাবার পরিবার টিসুমাডিন্সকি ডিসট্রিক্ট-এর গ্রাম থেকে কিরোভোল নামক গ্রামীণ জনপদে চলে আসেন, যেখানে তার বাবা তাদের দু'তলা বাড়িটির নিচতলাটিকে একটি জিমে রুপান্তর করেন। নুরমাগোমেডোভ তার পরিবারিকভাবে তার সহোদরদ্বয় এবং তার চাচাতো ভাইবোনের সাথে বেড়ে উঠেন। জিমে তিনি যখন ছাত্রদের প্রশিক্ষনরত অবস্থায় দেখে তখন থেকেই তার মার্শালআর্টসের প্রতি আগ্রহ জন্মে। 

তিনি খুব অল্প বয়স থেকেই কুস্তি খেলা শুরু করেন, যেটি ডেগেস্টানের প্রায় সকল শিশুদের সাথে প্রচলিত ছিলো: তিনি মাত্র আট বছর বয়সে তার বাবা আব্দুলমানাপ নুমাগোমেডোভের অভিভাবকত্বে তা শুরু করেন। একজন চটপটে ক্রিয়াবিদ এবং সোভিয়েত সেনাবাহিনী-এর একজন অভিজ্ঞ সদস্য, সামরিক বাহিনীতে জুডো এবং সাম্বো-এর প্রশিক্ষন চলাকালীন সময়ের আগে তার বাবাও খুব কম বয়স থেকেই কুস্তি শুরু করেছিলেন। ২০০১ সালে, তার পরিবার মাছাচাখারায় চলে আসে, যেখানে তিনি মাত্র ১২ বছর বয়সে কুস্তি এছাড়াও ১৫ বছর বয়সে জুডো প্রশিক্ষন পান। তিনি মাত্র ১৭ বছর বয়সে তার বাবার অধীনে কম্বাট প্রশিক্ষন নেয়া শুরু করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক কর্মজীবন
titleC. প্রাথমিক জীবন
titleD. ইউএফসি লাইটওয়েট চ্যাম্পিয়ন
উত্তর: titleC
ব্রহ্মপুত্র হল ভারত তথা অসমের এক প্রধান নদী। এই নদীকে "লুইত", "বরলুইত", "চিরিলুইত", "লৌহিত্য" ইত্যাদি নামেও জানা যায়। প্রায় ২৯০০ কিলোমিটার দৈর্ঘ্যের ব্রহ্মপুত্র এশিয়ার মধ্যে অন্যতম দীর্ঘ নদী। এই নদীর ওপরে চারটি সেতু আছে: শরাইঘাট সেতু, কলীয়াভোমোরা সেতু, নরনারায়ণ সেতু ও বগীবিল সেতুর নির্মাণ কার্য চলছে। এই নদীর প্রাকৃতিক দৃশ্য অতি মনোরম। অসমের সংস্কৃতি ও সভ্যতার সাথে ব্রহ্মপুত্র নদী অঙ্গাঙ্গীভাবে জড়িত৷ সভ্যতা সদাই নদী-কেন্দ্রিক৷ প্রাগজ্যোতিষ-কামরূপ-অসমের সভ্যতাকে ব্রহ্মপুত্র কেন্দ্রিক সভ্যতা আখ্যা দেওয়া যায়। এই ব্রহ্মপুত্র নদীকে আশ্রয় করে নানা জাতি-উপজাতি অসমে এসে অসমের বুকে স্থায়ীভাবে বসবাস করে সমন্বয় ও সমাহার প্রক্রিয়ার সংযোগে অসমীয়া জাতি গঠন করেছে।

সঠিক অনুচ্ছেদ শিরোনাম কোনটি?
titleA. শিবসাগর জেলা
titleB. জেলা অনুসারে অসমের বিভিন্ন পর্যটন স্থানসমূহ
titleC. ব্রহ্মপুত্র নদী
titleD. শোণিতপুর জেলা
উত্তর: titleC